גל גבאי

גל גבאי (נולדה ב-27 בינואר 1970) היא עיתונאית, מגישת חדשות, קריינית ישראלית וראש מיזם 929 - תנ"ך ביחד. כמו כן הייתה מפקדת קורס העיתונאים של גלי צה"ל. נולדה וגדלה בבאר שבע. שירתה בבסיס חצרים של חיל האוויר. החלה את פעילותה העיתונאית בגיל 22 ככתבת המקומון "כל הנגב". כמה מחשיפותיה בתחום השחיתויות המוניציפליות הביאו לחקירות משטרה. בהמשך יצרה מספר סרטים תיעודיים ואחד מהם, שעסק בעולם העברייני, שודר בערוץ 2 הניסיוני. פעילותה בתקשורת המקומית בדרום הובילה לתפקיד כתבת הפלילים בגלי צה"ל, ומאוחר יותר בחברת החדשות של ערוץ 2. נחשבת לאחת האחראיות העיקריות להעלאת נושא הסחר בנשים לסדר היום הציבורי בישראל. בנוסף אחראית לחשיפת "התקציב לממתקים לפעוטות לומדי תורה", שהועבר לש"ס במסגרת הסכם קואליציוני. בשנת 2004 הצטרפה לצוות ההקמה של ערוץ הכנסת מטעם חברת החדשות של ערוץ 2, ובין היתר הגישה את תוכנית הבוקר של הערוץ. במהלך עבודתה כמבזקנית בחברת החדשות היא התייחסה בתוכנית הבוקר "העולם הבוקר" למחאת טכנאי אולפני ג"ג, שטענו כי שכרם הולן על ידי הנהלת האולפנים, ועל-רקע זה הודחה מתפקידה כמבזקנית, עזבה את חברת החדשות, והצטרפה לטלוויזיה החינוכית כמגישה של תוכנית יומית, לצידו של בן כספית. ב-2007 הגישה את הסדרה "מישהו מטפל בך?" בערוץ 8. החל משנת 2008 הגישה את התוכניות "עושים סדר" עם בן כספית ו"ואקום" בטלוויזיה החינוכית, עד לסגירתה. בשנת 2012 פרסמה בתוכנית "ואקום" תחקיר, על פיו הופעלו לחצים על נשים אתיופיות רבות לקבל זריקות דפו פרוברה בלי שניתן להן מידע על תופעות הלוואי ועל אמצעים חלופיים. על פי עדויות שנאספו במסגרת התחקיר, איימו על מועמדות לעלייה כי לא יוכלו לעלות לישראל אם לא יקבלו את הזריקה. בשנת 2013 זכתה בפרס סוקולוב על "תחקיריה שחשפו עוולות חברתיות הנוגעות לאוכלוסיות מוחלשות". באותה השנה זכתה גם בפרס פרימור של הרשות השנייה. בין השנים 2018–2020 שימשה גבאי כמפקדת קורס העיתונאים של "גלי צה"ל". והגישה בתחנה תוכניות שונות, בהן את "יומן הצהריים" בימי חמישי יחד עם אפי בן אברהם, ואת התוכנית "נפלא פה" בימי שישי עם שי פירון. ב-15 בנובמבר 2020 פרסם רן בוקר שגבאי עוזבת את כלל תפקידיה בתחנה הצבאית. גבאי נשואה לרופא ד"ר דרור דולפין ואם לשלושה, מתגוררת בתל אביב. אצבעות ידה הימנית נקטעו לאחר שהכניסה את ידה למטחנת בשר בגיל שנה ושמונה חודשים. חרף הפגיעה, ניגנה בילדותה במנדולינה. בריאיון ל"הארץ" סיפרה כי היא סובלת מהפרעת קשב. מדיה וקבצים בנושא גל גבאי בוויקישיתוף גל גבאי, ברשת החברתית אקס (טוויטר) גל גבאי, ברשת החברתית אינסטגרם גל גבאי, במיזם "אישים" לתיעוד היצירה הישראלית גל גבאי, במסד הנתונים הקולנועיים IMDb (באנגלית) גל גבאי, באתר הטלוויזיה החינוכית הישראלית פרסומים של גל גבאי באתר מיזם 929 - תנ"ך ביחד גל גבאי, ‏60/360: האם תנאי המעברה עוד קיימים?, באתר גלי צה"ל, 25 במרץ 2008 אביבה לורי, עם אג'נדה חברתית מובהקת, גל גבאי עושה עכשיו טלוויזיה אקטיביסטית, באתר הארץ, 22 בינואר 2010 איילת שני, אני בשיחה - גל גבאי, מפרקת מערכות, באתר הארץ, 16 במרץ 2012 יערה יעקב, ראיון - גל גבאי: "אני לא יודעת כמה אני משפיעה", באתר ynet, 4 בדצמבר 2012 קובי מידן, ‏"אנשים בלילה" עם גל גבאי, באתר iCast‏, 25 בפברואר 2013 יובל אביבי, ‏גל גבאי: "אנחנו עבדים בשירות מנגנונים שלא חושבים עלינו", באתר גלובס, 12 ביוני 2013 יורם יובל, בשיחת נפש עם גל גבאי, הטלוויזיה החינוכית, 10 באוקטובר 2012 עופר מתן, ‏זכות הציבור לדעת: ריאיון עם גל גבאי העומדת בראש מיזם "929", באתר "Time Out ישראל", 29 בינואר 2015 דוד אברהם‏, "התקשורת הייתה שותפה להפרטת המחשבה", באתר וואלה, 12 בפברואר 2015 שיר זיו, "אמרו לי שנגן בלי אצבעות זה כמו רקדן בלי רגליים. אבל לא גידלו אותי להתייאש", באתר ישראל היום, 3 באוגוסט 2017 רויטל עמירן, ‏"יותר משהסביבה מורכבת מזאבים, עיתונאים רבים הפכו כבשים. חלקם מבחירה מודעת", באתר גלובס, 18 באוקטובר 2018 רוני קובן, פגישה עם גל גבאי, כאן, 19 בינואר 2020 מאחורי הקלעים - צוות 929, באתר מיזם 929 - תנ"ך ביחד "ריאיון עם גל גבאי העומדת בראש מיזם "929"". טיים אאוט. 2015-01-29. נבדק ב-2017-12-22. רותה קופפר, לא עושה חשבון, באתר הארץ, 3 בינואר 2007 רינת גור, יפה? אני?, באתר ynet, 5 באוקטובר 2004 חדשות - תקשורת nrg - גל גבאי עושה סדר, באתר www.nrg.co.il אלכסנדר כץ, השנה של גל גבאי: אחרי פרס הרשות השנייה - היא תקבל גם את פרס סוקולוב, באתר אייס גילי איזיקוביץ, פרס לעיתונאית גל גבאי על תחקיר שחשף הגבלת ילודה בקרב אתיופיות, באתר הארץ, 5 בנובמבר 2013 כפיר אדר, גל גבאי תסיים את תפקידה בגלי צה״ל, באתר אייס, 15 בנובמבר 2020 ציוץ של רן בוקר ברשת החברתית אקס (טוויטר), 15 בנובמבר 2020 ריאיון בתוכנית "שיחת נפש" עם פרופסור יורם יובל, 12 ביוני 2011